اقبال اشہر

اقبال اشہر  (پیدائش: 26 اکتوبر 1965) ایک مشہور بھارتی اردو شاعر ہیں، جو اپنی منفرد شاعری اور خوبصورت اندازِ بیان کی وجہ سے دنیا بھر میں جانے جاتے ہیں۔ ان کا تعلق دہلی کے کوچہ چیلان سے ہے، جبکہ ان کے آباء و اجداد کا تعلق امروہہ، اتر پردیش سے تھا۔

 ابتدائی زندگی اور تعلیم 
اقبال اشہر نے ابتدائی تعلیم شانتا نرسری اسکول سے حاصل کی اور بعد میں رامجس اسکول نمبر 1 (دریا گنج، دہلی) سے ثانوی تعلیم مکمل کی۔ اردو زبان و ادب میں ان کی گہری دلچسپی انھیں ذاکر حسین دہلی کالج لے گئی، جہاں سے انھوں نے بی اے (آنرز) اردو میں مکمل کیا۔

 ادبی کیریئر اور مشاعرے 
اقبال اشہر نے 1998 میں مشاعروں میں باقاعدہ شرکت شروع کی۔ ان کی صلاحیتوں کو استاد شعرا موج رامپوری، پروفیسر وسیم بریلوی، ڈاکٹر راحت اندوری، انور جلالپوری، معراج فیض آبادی اور منور رانا جیسے نامور شعرا نے سراہا۔ان کی شاعری کی مقبولیت نے انھیں ہندوستان کے مختلف شہروں کے ساتھ ساتھ امریکا، برطانیہ، متحدہ عرب امارات، کینیڈا، سعودی عرب، کویت، قطر، بحرین، عمان اور پاکستان جیسے ممالک کے عالمی مشاعروں میں شرکت کا موقع فراہم کیا۔

 تصانیف 
اقبال اشہر کی تصانیف درج ذیل ہیں۔
 کتابیں (شاعری) 

 دھنک ترے خیال کی شعری (انتخاب) اردو ہندی (2005ء)
 رَت جگے (شعری مجموعہ ) 2010ء
 غزل سرائے(شعری انتخاب) 2016ء
 اردو ہے مرا نام (شعری مجموعہ ) دیوناگری 
 دہرایا جاؤں گا(شعری مجموعہ) زیرِ ترتیب (فروری 2025ء تک)

 نثری کتابیں 

 شاعروں کے قصے( خاکے) 2022ء
 مشاعروں کے قصے ( یادداشتیں۔ سفر نامے ) 2024ء

 حوالہ جات 

زمرہ:1965ء کی پیدائشیں
زمرہ:اردو شعرا
زمرہ:اکیسویں صدی کے اردو مصنفین
زمرہ:اکیسویں صدی کے بھارتی شعرا
زمرہ:ہندوستانی مرد شعرا
زمرہ:دہلی کے مصنفین
زمرہ:بقید حیات شخصیات
زمرہ:دہلی کے شعرا
زمرہ:بھارتی اردو شعرا